ભાજપ માટે કૉંગ્રેસની નવી પેઢી સામે ટકી રહેવાની તાકાત કેળવવી એ સમયનો તકાજો છે. કારણ કે રાહુલ ગાંધી પણ તેમની અનેક મજાક ભાજપે ઉડાવી હોવા છતાં તેમનાં પિતા રાજીવ ગાંધીની પ્રારંભિક મુદ્રા ‘મિસ્ટર ક્લિન’ જેવી જ છાપ લઈને અધ્યક્ષપદે સંગઠનમાં સત્તારોહણ કરી રહ્યા છે. તેમણે ગંભીરતાથી એકવાર કહ્યું હતું કે ચોતરફથી મારી ટીકા કરીને ભાજપે મારા બધાં અવગુણો ધોઈ નાંખ્યા છે અને તેમની દરેક ટીકામાંથી હું કંઈક શીખ્યો છું. જ્યારે કે સહુ જાણે છેક ભાજપે રાહુલની મજાક ઉડાવવામાં શિસ્ત, વિવેક અને જાહેરજીવનની સર્વ અલિખિત આચારસંહિતાઓ અને સંસ્કારનું વારંવાર ઉલ્લંઘન કર્યું છે. પરંતુ રાહુલનો સમય ખરેખર હવે શરૃ થાય છે.